
Da li je zabranjeno govoriti izvještačenim glasom ?


* 
* 
* 
* 
* 
* 
* 
* 
* 
* 

 

Da li je zabranjeno govoriti izvještačenim glasom ?
===================================================

 

Abdullah b. Mesud, radijallahu anhu, prenosi da je Vjerovjesnik, sallallahu alejhi ve sellem, tri puta ponovio: “Nastradali su oni koji govore izvještačenim glasom. ”


Abdullah b. Amr, radijallahu anhu, pripovijeda kako je Resulullah, sallallahu alejhi ve sellem, jednom prilikom kazao: “Allah prezire čovjeka koji govori izvještačeno, uvijajući jezik poput krave. ”


Džabir b. Abdullah, radijallahu anhu, prenosi riječi Resulullaha, sallallahu alejhi ve sellem: “Najdraži su mi i bit će mi na Sudnjem danu najbliži ljudi lijepog ponašanja, a najmrži su mi i bit će od mene na Sudnjem danu najdalji oni koji brbljaju, i oni koji izvještačeno govore i oholi. ”


Ebu Umama, radijallahu anhu, prenosi da je Allahov Poslanik, sallallahu alejhi ve sellem, rekao sljedeće: ‘Pojavit će se ljudi što će jesti različite vrste hrane, piti različita pića, oblačiti raznovrsnu odjeću i brbljati – oni su najgori moji sljedbenici. ”


Propisi u vezi s poglavljem :


Prvo, zabranjeno je brbljanje, ulaganje truda u rimovanje riječi i izvještačeno govorenje, što je odlika onih koji nastoje biti rječiti, pa u tome prelaze granice. Isto tako, pokuđeno je voditi prekomjerno brigu o ne toliko važnim gramatičkim pravilima kada se obraća običnom svijetu.


Drugo, brbljanje, usiljen govor i oholost uzrok su Allahovog prezira prema čovjeku; to vodi u poniženje, prezrenost i zlo.


Treće, neki ljudi govore izvještačeno i oholo, vješto iznoseći argumente, međusobno se nadmećući i hvaleći sami sebe, a to se ne smije raditi; to su osobine oholih, dvoličnih ljudi.


Četvrto, nije pokuđeno uljepšavati govor prilikom hutbi i predavanja, pod uslovom da nema pretjerivanja niti nepoznatih riječi, jer je cilj podstaknuti ljude na pokornost Allahu i Njegovu Poslaniku, sallallahu alejhi ve sellem. Činjenica je da lijep govor ostavlja traga na ljude. Poslanikove, sallallahu alejhi ve sellem, hutbe i govori bili su jako djelotvorni: ljudi su plakali a srca su im drhtala. Ovdje se može spomenuti hadis: “Ima govora koji je prava čarolija. ”


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


